open-index/open-wikipedia-markdown huggingface dataset:
คิงคอง ปะทะ ก็อดซิลลา

**คิงคอง ปะทะ ก็อดซิลล่า** () เป็นภาพยนตร์แนวสัตว์ประหลาดไคจู ในปี ค.ศ. 1962 ผลิตโดยบริษัทโทโฮ กำกับโดยอิชิโร ฮนดะ กับผลเอฟเฟ็กต์โดยเอจิ สึบูรายะ นำแสดงโดยทาดาโอะ ทากาชิมะ, เค็นจิ ซาฮาระ และมิเอะ ฮามะ เป็นภาพยตร์เรื่องที่ 3 ในซีรีส์ก็อตซิลล่า เป็นครั้งแรกของสองภาพยนตร์ที่ทำที่ญี่ปุ่นที่มีตัวละครคิงคอง (หรือจะเป็นของ Toho Studios counterpart) และยังเป็นครั้งแรกที่ทั้งสองคิงคอง และก็อดซิลล่า ปรากฏในภาพยนตร์สีและแบบไวด์สกรีน การผลิตเป็นส่วนหนึ่งของการเฉลิมฉลองครบรอบปีที่ 30 ของโตโฮ ภาพยนตร์เรื่องนี้ยังคงประสบความสำเร็จมากที่สุดในเชิงพาณิชย์ของทุกภาพยนตร์ซีรีส์ก็อตซิลล่าวันที่ฉาย

## เนื้อเรื่อง
เมื่อเรือดำนํ้าได้ปลุกชีพก็อตซิลล่าจึงทำให้กลายเป็นข่าวไปทั่วญี่ปุ่น ทางสำนักพิมพ์แห่งหนึ่งที่กำลังตกอับสุดขีดได้ส่งเจ้าหน้าที่สามคนไปเกาะฟาโร่ซึ่งเชื่อว่ามีสัตว์ประหลาดอยู่เพื่อที่จะได้มีข่าวมาแข่งกับข่าวก็อตซิลล่า และแล้วทั้งสามก็ได้ไปเกาะฟาโร่ได้สำเร็จและได้พบกับคิงคองจึงส่งโทรเลขไปหาสำนักพิมพ์ของพวกเขาทำให้สำนักพิมพ์ที่ตกอับเริ่มมีข่าวเกี่ยวกับสัตว์ประหลาดที่ชื่อคิงคอง แต่แล้วทั้งสามก็ได้รับคำสั่งจากหัวหน้าสำนักพิมพ์ว่าให้เอาคิงคองมาด้วยจะได้สู้กับก็อตซิลล่า และแล้วการต่อสู้ที่จะทำให้ญี่ปุ่นต้องลุกเป็นไฟจึงเริ่มขึ้น

## อ้างอิง

## แหล่งข้อมูลอื่น
* 
* 
*  King Kong vs. Godzilla at Movie-Censorship - Detailed comparison between the Japanese and American versions of the film. 
* Archer, Eugene. "[King Kong vs. Godzilla](http://movies2.nytimes.com/mem/movies/review.html?title1=King%20Kong%20vs.%20Godzilla%20(Movie)&title2=&reviewer=BOSLEY%20CROWTHER&pdate=19630627&v_id=) " (film review) *[[The New York Times]]*. June 27, 1963.
* 
* King Kong vs. Godzilla - high quality video clips and images at So Bad It's Good

หมวดหมู่:ภาพยนตร์ก็อตซิลลา
หมวดหมู่:ภาพยนตร์คิงคอง
หมวดหมู่:ภาพยนตร์ที่ออกฉายในปี พ.ศ. 2505
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ไคจู
หมวดหมู่:ภาพยนตร์สัตว์ประหลาดยักษ์
หมวดหมู่:ภาพยนตร์สัตว์ประหลาด
หมวดหมู่:ภาพยนตร์ญี่ปุ่น
หมวดหมู่:ภาพยนตร์เกี่ยวกับเซฟาโลพอด
หมวดหมู่:โทคุซัทสึข้ามฝั่ง
หมวดหมู่:ภาพยนตร์ข้ามฝั่ง
หมวดหมู่:ภาพยนตร์ที่มีฉากในโตเกียว
หมวดหมู่:ภาพยนตร์ที่มีฉากในเขตโอเชียเนีย
หมวดหมู่:ภาพยนตร์ที่มีฉากในจังหวัดโทจิงิ
หมวดหมู่:ภาพยนตร์ที่มีฉากบนเกาะสมมติ
หมวดหมู่:ภาพยนตร์โดยโตโฮ
หมวดหมู่:ภาพยนตร์ที่มีฉากในจังหวัดกุมมะ
หมวดหมู่:ภาพยนตร์ที่มีฉากในอาตามิ
หมวดหมู่:ภาพยนตร์ที่มีฉากในประเทศญี่ปุ่น
หมวดหมู่:ภาพยนตร์ภาคต่อ
หมวดหมู่:ภาพยนตร์โดยยูนิเวอร์แซลพิกเจอส์
การรุกรานของสัตว์ประหลาดจากต่างดาว

**การรุกรานของสัตว์ประหลาดจากต่างดาว** () เป็นภาพยนตร์แนววิทยาศาสตร์ไคจูในปี ค.ศ. 1965 ผู้อำนวยการสร้างโดย Tomoyuki Tanaka ผลิตโดยบริษัทของญี่ปุ่น โตโฮ และบริษัทอเมริกาของ Henry G. Saperstein UPA กำกับโดย Ishirō Honda ตามด้วยสเปเชี่ยลเอฟเฟ็ค โดย Eiji Tsuburaya ภาพยนตร์ที่รวมนักแสดงชาวอเมริกัน Nick Adams และนักแสดงญี่ปุ่น Akira Takarada, Kumi Mizuno และ Akira Kubo ภาพยนตร์เรื่องนี้กล่าวถึงการรุกรานของสัตว์ประหลาดจากต่างดาวที่มาพร้อมกับเทคโนโลยีล้ำสมัย ซึ่งนำไปสู่การต่อสู้ระหว่างสัตว์ประหลาดยักษ์และมนุษย์บนโลก เป็นครั้งแรกในแฟรนไชส์ที่มีการรุกรานจากมนุษย์ต่างดาว ผสมผสานซีรีส์ด้วยรูปแบบนอกโลก เช่น อารยธรรมบนดาวเคราะห์ดวงอื่น ๆ และเดินทางไปในอวกาศระหว่างดาวเคราะห์

## แหล่งข้อมูลอื่น
*Godzilla on the web(Japan)
*
* 
*
*

หมวดหมู่:ภาพยนตร์ก็อตซิลลา
หมวดหมู่:ภาพยนตร์ที่ออกฉายในปี พ.ศ. 2508
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์เกี่ยวกับมังกร
หมวดหมู่:ภาพยนตร์ไคจู
หมวดหมู่:ภาพยนตร์สัตว์ประหลาดยักษ์
หมวดหมู่:ภาพยนตร์ภาคต่อ
วันพิพิธภัณฑ์สากล

**วันพิพิธภัณฑ์สากล** () เป็นการเฉลิมฉลองซึ่งจัดขึ้นทุกปีในหรือราววันที่ 18 พฤษภาคม ประสานงานโดย สสภาพิพิธภัณฑ์สากล (International Council of Museums (ICOM)) วันนี้เน้นแก่นเฉพาะซึ่งเปลี่ยนทุกปี

วันพิพิธภัณฑ์สากลเปิดโอกาสให้วิชาชีพพิพิธภัณฑ์พบกับสาธารณชนและกระตุ้นเตือนพวกเขาถึงความท้าทายที่พิพิธภัณฑ์เผชิญ ICOM นิยามว่าพิพิธภัณฑ์ คือ สถาบันถาวรไม่แสวงผลกำไรในการบริการต่อสังคมและการพัฒนาสังคม เปิดต่อสาธารณะ อันได้มาซึ่ง อนุรักษ์ วิจัย สื่อสารและจัดแสดงมรดกของมนุษยชาติทั้งที่จับต้องได้และจับต้องไม่ได้ และสิ่งแวดล้อมของมนุษย์เพื่อวัตถุประสงค์การศึกษาค้นคว้าและความบันเทิง ฉะนั้น วันพิพิธภัณฑ์สากลจึงเป็นเวทีเพิ่มความตระหนักของสาธารณะต่อบทบาทของพิพธภัณฑ์ในการพัฒนาสังคมปัจจุบันในระดับนานาชาติ

## แก่น

2014 - งานศิลปะในพิพิธภัณฑ์สร้างความเชื่อมโยง

2013 – พิพิธภัณฑ์ (ความทรงจำ + ความสร้างสรรค์ = การเปลี่ยนแปลงทางสังคม) 

2012 – พิพิธภัณฑ์ในโลกที่เปลี่ยนแปลง ความท้าทายใหม่ แรงบันดาลใจใหม่

2011 – พิพิธภัณฑ์และความทรงจำ

2010 – พิพิธภัณฑ์เพื่อความกลมเกลียวในสังคม

2009 – พิพิธภัณฑ์และการท่องเที่ยว

2008 – พิพิธภัณฑ์ในฐานะตัวแทนของการพัฒนาและการเปลี่ยนแปลงสังคม

2007 – พิพิธภัณฑ์และมรดกสากล

2006 – พิพิธภัณฑ์และคนรุ่นใหม่

2005 – พิพิธภัณฑ์และการก้าวสู้วัฒนธรรม

2004 – พิพิธภัณฑ์และมรดกที่จับต้องไม่ได้ (มรดกทางวัฒนธรรมที่จับต้องไม่ได้)

2003 – พิพิธภัณฑ์และเพือน

2002 – พิพิธภัณฑ์และโลกาภิวัตน์

2001 – พิพิธภัณฑ์:การสร้างชุมชน

2000 – พิพิธภัณฑ์เพื่อสันติภาพและความกลมเกลียวในสังคม

1999 – ความพอใจการค้นพบ

1998-1997 – การต่อสู่เพื่อต้านการค้าผิดกฎหมายในทรัพย์สินทางวัฒนธรรม

1996 – การเก็บสะสมวันนี้สำหรับวันพรุ่งนี้

1995 – การตอบรับและความรับผิดชอบ

1994 – เบื้องหลังฉากในพิพิธภัณฑ์

1993 – พิพิธภัณฑ์และคนท้องถิ่น

1992 – พิพิธภัณฑ์และสิ่งแวดล้อม

หมวดหมู่:วันสำคัญ
หมวดหมู่:วันสำคัญในเดือนพฤษภาคม
สำนักวิชาเทคโนโลยีการเกษตร มหาวิทยาลัยเทคโนโลยีสุรนารี

**สำนักวิชาเทคโนโลยีการเกษตร มหาวิทยาลัยเทคโนโลยีสุรนารี** () เป็นหน่วยงานภายในของมหาวิทยาลัยเทคโนโลยีสุรนารี จัดการเรียนการสอนมุ่งเน้นทางด้านวิทยาศาสตร์พื้นฐาน และวิทยาศาสตร์สมัยใหม่ เพื่อพัฒนาบัณฑิตที่มีคุณภาพสู่การเป็นผู้ประกอบการด้านการเกษตร นักวิชาการ นักเทคโนโลยีการเกษตร และนักวิทยาศาสตร์ต่อไป

## ประวัติ
มหาวิทยาลัยเทคโนโลยีสุรนารี ได้จัดตั้งสำนักวิชาเทคโนโลยีการเกษตรขึ้นเมื่อวันที่ 15 พฤษภาคม 2536 พร้อมกับอีก 2 สำนักวิชาคือ สำนักวิชาเทคโนโลยีสังคม และสำนักวิชาวิศวกรรมศาสตร์ โดยอาศัยอำนาจตราพระราชบัญญัติมหาวิทยาลัยเทคโนโลยีสุรนารี พ.ศ. 2533 เพื่อให้การศึกษาด้านวิทยาศาสตร์และเทคโนโลยีการเกษตรโดยเน้นการพัฒนาด้าน การเกษตรอุตสาหกรรม ในแผนที่วางไว้คือการมุ่งไปสู่การเกษตรแบบ Precision agriculture ที่จะนำไปสู่การผลิตในระดับอุตสาหกรรมที่เน้นการตรวจวัดและวิเคราะห์กระบวน การผลิตอย่างละเอียด เพื่อการผลิตที่มีประสิทธิภาพสูงที่สุด ด้วยต้นทุนที่ต่ำที่สุด ด้วยเป้าหมายที่ตั้งไว้ สำนักวิชาเทคโนโลยีการเกษตร จึงจัดหลักสูตรของสำนักวิชาเน้นหนักในสองด้านคือ เน้นความสำคัญด้านวิชาวิทยาศาสตร์พื้นฐาน อาทิ เคมี ชีววิทยา ฟิสิกส์ คณิตศาสตร์และด้านวิทยาศาสตร์ทันสมัยและเน้นให้บัณฑิตได้มีความรู้และความ สามารถในการเป็นผู้ประกอบการ  ยิ่งไปกว่านั้น พันธกิจพิเศษอย่างหนึ่งที่มหาวิทยาลัยเทคโนโลยีสุรนารีตั้งเป้า ไว้ คือการถ่ายทอดและปรับแปลงเทคโนโลยีที่เหมาะสม รวมทั้งการวิจัยค้นคว้าและพัฒนาเพิ่มมากขึ้น ไม่เพียงแต่การพัฒนาระดับท้องถิ่นเท่านั้น แต่ยังมุ่งเน้นการพึ่งพาตนเองทางด้านวิทยาศาสตร์และเทคโนโลยีของประเทศ

## หลักสูตร

## โครงสร้างองค์กร
สำนักวิชาเทคโนโลยีการเกษตร มหาวิทยาลัยเทคโนโลยีสุรนารี แบ่งหน่วยงานภายในดังนี้
* สำนักงานคณบดี
* สาขาวิชาเทคโนโลยีการผลิตพืช
* สาขาวิชาเทคโนโลยีและนวัตกรรมทางสัตว์
* สาขาวิชาเทคโนโลยีอาหาร
* สาขาวิชาเทคโนโลยีชีวภาพ
* ฟาร์มมหาวิทยาลัย
* สถานีวิจัยสำนักวิชาเทคโนโลยีการเกษตร

## อ้างอิง

## แหล่งข้อมูลอื่น
* 

สุรนารี
ทคโนโลยีการเกษตร
การเรียงลำดับแบบผสาน

ในสาขาวิทยาการคอมพิวเตอร์ **การเรียงลำดับแบบผสาน** () เป็นขั้นตอนวิธีในการเรียงลำดับที่อาศัยการเปรียบเทียบ และยังเป็นตัวอย่างขั้นตอนวิธีที่ใช้หลักการแบ่งแยกและเอาชนะทำให้ขั้นตอนวิธีนี้มีประสิทธิภาพ O(*n* log *n*) ในการอิมพลิเมนต์เพื่อการใช้งานจริง ๆ นั้นสามารถทำได้ทั้งแบบบนลงล่าง (Top-down) และแบบล่างขึ้นบน (Bottom-up) อนึ่งในการอิมพลิเมนต์โดยทั่วไปแล้วการเรียงแบบนี้จะไม่สูญเสียลำดับของข้อมูลที่มีค่าเท่ากัน นั่นคือเป็นการเรียงที่เสถียร *การเรียงลำดับแบบผสาน* ถูกเสนอขึ้นครั้งแรกโดยจอห์น ฟอน นอยมันน์ในปี ค.ศ. 1945

## ขั้นตอนวิธี
ขั้นตอนวิธีอาศัยหลักการแบ่งแยกและเอาชนะและการเวียนบังเกิด โดยมีรายละเอียดดังนี้
# *(ขั้นตอนการแบ่ง)* สมมติว่ามีข้อมูลอยู่ n ชุด
## ถ้ามีข้อมูลแค่ 1 ชุด นั่นคือข้อมูลนั้นเรียงลำดับแล้ว
## ถ้ามีข้อมูลมากกว่านั้น ให้แบ่งเป็นสองส่วน แล้วทำการเวียนบังเกิด
# *(ขั้นตอนเอาชนะ)* เมื่อถึงขั้นตอนนี้จะได้ข้อมูลสองส่วน (โดยที่แต่ละส่วนเรียงในส่วนของตัวเองเรียบร้อยแล้ว) ทำการรวมข้อมูลทั้งสองส่วนนั้นให้เป็นข้อมูลก้อนเดียวที่ทั้งก้อนนั้นเรียงลำดับแล้ว

ตัวอย่างการอิมพลิเมนต์ด้วยรหัสเทียม ทำการเรียงลำดับด้วยการโยนลิสต์ข้อมูลไปที่ฟังก์ชัน MergeSort ผลลัพธ์ที่ออกจากฟังก์ชันนั้นคือข้อมูลที่เรียงลำดับแล้ว

```c
MergeSort (array Assss) {
  if (A.size == 0) return A

  mid = A.size / 2
  AA = MergeSort(A[0..mid])
  BB = MergeSort(A[mid..A.size])

  return MergeSort_Merge(AA, BB)
}

MergeSort_Merge (array A, array B) {
  C = new array
  aa = 0
  bb = 0

  while (aa < A.size and bb < B.size) {
    if (A[aa] < B[bb]) {
      C[] = A[aa++]
    } else if (A[aa] > B[bb]) {
      C[] = B[bb++]
    } else { 
      aa += 1
      bb += 1
    }
  }

  while (aa < A.size) C[] = A[aa++]
  while (bb < B.size) C[] = B[bb++]

  return C
}
```


## เชิงวิเคราะห์
thumb|right|300px|ภาพแสดงการเรียงลำดับแถวลำดับ 7 ตัวด้วยวิธีการผสาน (แบบบนลงล่าง)
ในการเรียงลำดับข้อมูลทั้งสิ้น n ชุด *การเรียงลำดับแบบผสาน* มีประสิทธิภาพในกรณีดีที่สุด (โดยมิได้ใส่เงื่อนไขพิเศษ) กรณีเฉลี่ย และกรณีแย่สุด เท่ากันคือ O(*n* log *n*) โดยจะแสดงให้ดูดังนี้ สมมติให้เวลาที่ใช้ในการเรียงข้อมูล n ชุด แทนด้วย *T*(*n*) เนื่องจาก *การเรียงลำดับแบบผสาน* มีสองขั้นตอนโดย**ขั้นแรก**คือการแบ่งเป็นสองส่วนซึ่งสามารถทำได้ในเวลาคงที่แต่จะต้องเวียงบังเกิดเรียกตัวเองลงไปแก้ปัญหาที่เล็กลงครึ่งหนื่งสองปัญหา จะได้ว่าในส่วนแรกใช้เวลา 2*T*(*n*/2) และ**ขั้นที่สอง**ซึ่งเป็นการผสานข้อมูลสองชุดที่เล็กกว่า (ที่เรียงในตัวเองแล้ว) เป็นข้อมูลชุดใหญ่จะใช้เวลาอีก *n* ดังที่ได้แสดงให้ดูในตัวอย่างการอิมพลิเมนต์ด้านบน เมื่อรวมทั้งสองขั้นแล้วจะใช้เวลาทั้งสิ้น *T*(*n*) = 2*T*(*n*/2) + *n* หากใช้ Master Theorem ในการวิเคราะห์สมการนี้จะได้ผลลัพทธ์เป็น O(*n* log *n*) ดังที่ได้กล่าวไว้

## อ้างอิง

## บรรณานุกรม

*
*. Also Practical In-Place Mergesort. Also http://citeseerx.ist.psu.edu/viewdoc/summary?doi=10.1.1.22.8523
* 
*
*
* 
* 
* 

หมวดหมู่:การเรียงแบบเสถียร
หมวดหมู่:การเรียงแบบเปรียบเทียบ
หมวดหมู่:ขั้นตอนวิธีการเรียงลำดับ
สังคายนาไนเซียครั้งที่หนึ่ง

thumb|250px|สังคายนาไนเซียครั้งที่ 1
**สังคายนาไนเซียครั้งที่หนึ่ง** (; ) เป็นสภาสังคายนาสากลครั้งแรกในศาสนาคริสต์ โดยจักรพรรดิคอนสแตนตินมหาราชทรงเรียกประชุมบรรดามุขนายกทั่วจักรวรรดิโรมันมาประชุมกันที่เมืองไนเซีย เพื่อหาข้อสรุปความเชื่อเกี่ยวกับสถานะของพระบุตร และความสัมพันธ์ระหว่างพระบุตรกับพระบิดา และได้ข้อสรุปว่าแม้พระบิดาและพระบุตรจะต่างบุคคลกัน แต่มีความเป็นพระเจ้าร่วมกันเป็นหนึ่งเดียว สภาสังคายนาคอนสแตนติโนเปิลครั้งที่หนึ่งได้ยืนยันข้อสรุปนี้อีกครั้งในปี ค.ศ. 381 และแถลงออกมาเป็นหลักข้อเชื่อไนซีน ซึ่งเป็นบรรทัดฐานความเชื่อทางศาสนาคริสต์กระแสหลักจวบจนในปัจจุบัน

## ประวัติ
ช่วงต้นคริสต์ศตวรรษที่ 4 ได้เกิดข้อถกเถียงทางเทววิทยาขึ้นในคริสตจักรว่าพระเยซูเป็นพระเจ้าหรือใหม่ เอเรียส บาทหลวงชาวแอฟริกาเหนือเสนอแนวคิดว่าพระบุตรมีสถานะต่ำกว่าพระบิดา พระบิดาคือพระเป็นเจ้าพระผู้สร้างเพียงพระองค์เดียว ส่วนพระบุตรเป็นสิ่งที่ถูกสร้างในภายหลัง แต่ก็ได้รับเกียรติให้ประเสริฐกว่ามนุษย์อื่นทั้งหมด แนวคิดนี้ได้รับการยอมรับอย่างกว้างขวางในคริสตจักรสมัยนั้น แต่ขัดกับหลักตรีเอกภาพที่ถือว่าทั้งพระบิดาและพระบุตรล้วนแต่เป็นพระเจ้าหนึ่งเดียวเสมอกัน จึงเกิดความแตกแยกขึ้นภายในคริสตจักร จักรพรรดิคอนสแตนตินมหาราชทรงเห็นว่าปัญหานี้จะส่งผลต่อความมั่นคงแห่งชาติ จึงประกาศเรียกบรรดามุขนายกจากทั่วคริสตจักรมาร่วมประชุมที่เมืองไนเซียในปี ค.ศ. 325  ประธานสภาฯ คืออัครมุขนายกอะเล็กซานเดอร์แห่งอะเล็กซานเดรีย ซึ่งมีความเห็นต่อต้านลัทธิเอเรียสอย่างรุนแรง สมาชิกที่สำคัญท่านอื่น ๆ เช่น นิโคลัสแห่งมิรา อะทาเนเชียสแห่งอะเล็กซานเดรีย เป็นต้น

ในที่สุดสภาฯ มีมติว่าพระบิดาและพระบุตรเป็นพระเจ้าหนึ่งเดียว พระบุตรไม่ได้ถูกสร้าง แต่ทรงบังเกิดจากพระบิดาโดย "ร่วมธรรมชาติเดียวกัน" (homoousios) เอเรียสปฏิเสธไม่ยอมรับมตินี้ จึงถูกสภาสังคายนาขับออกจากคริสตจักร

## อ้างอิง

หมวดหมู่:สภาสังคายนาสากล
หมวดหมู่:ก่อตั้งในปี พ.ศ. 868
วงศ์ต่างไก่ป่า

**วงศ์ต่างไก่ป่า**หรือ  **Polygalaceae** (ชื่อพ้อง Diclidantheraceae, Moutabeaceae, Xanthophyllaceae) เป็นวงศ์ของพืชมีดอกในอันดับ Fabales มีสมาชิก 17 สกุลและ  900–1,000 สปีชีส์ สมาชิกมากกว่าครึ่งหนึ่งอยู่ในสกุล  *[[Polygala]]*

ในระบบ Cronquist วงศ์นี้อยู่ในอันดับต่างหากคืออันดับ Polygalaceae  ส่วนในระบบ APG จัดให้อยู่ในอันดับ Fabales.

## อ้างอิง

## แหล่งข้อมูลอื่น

* Polygalaceae
* Photos 
* http://www.neotropicos.net/Polygalaceae
ตระกูลโมริ

** ตระกูลโมริ ** () เป็นตระกูลไดเมียวที่ได้ปกครองแคว้นโชชูตั้งแต่ ค.ศ. 1600-1871 โดยตระกูลโมริสืบเชื้อสายจากโอเอะ โนะ ฮิโรโมโตะ ขุนนางผู้วางรากฐานการปกครองของรัฐบาลโชกุนคามากูระ และตระกูลนี้ก็เป็นแกนนำสำคัญในการโค่นล้มรัฐบาลโชกุนโทกูงาวะ

หมวดหมู่:ยุคเอโดะ
ต่างไก่ป่า

**ต่างไก่ป่า **  Buch.-Ham. Ex D. Don อยู่ในวงศ์ Polygalaceae กระจายพันธุ์ในเอเชียตะวันออกเฉียงใต้และอินเดีย เป็นไม้พุ่ม ใบเดี่ยว ดอกช่อ ช่อดอกห้อยลง สีเหลืองอมส้ม กลีบดอกอันล่างเป็นกลีบกระทง มีความยาวเป็นสองเท่าของกลีบอื่น เกสรผู้ 8 อัน รวมเป็นมัด ปลายสีส้ม ผลแห้ง มี 2 พู เมล็ดสีดำ มีเนื้อหุ้มเมล็ดสีส้ม ใบใช้เป็นยาได้
## อ้างอิง

หมวดหมู่:วงศ์ต่างไก่ป่า
วงศ์มะหลอด

**วงศ์มะหลอด** หรือ **วงศ์สลอดเถา** หรือ **([[:En:Elaeagnaceae]])** เป็นวงศ์ของพืชมีดอกในอันดับ (:En:Rosales) ประกอบด้วยไม้พุ่มและไม้ยืนต้นขนาดเล็ก พบในเขตอบอุ่นของซีกโลกเหนือไปจนถึงเขตร้อนของเอเชียและออสเตรเลีย ประกอบด้วยสมาชิก 45-50 สปีชีส์ในสามสกุล พืชเหล่านี้มักมีหนาม ใบมีขนหรือเกล็ดขนาดเล็ก ส่วนใหญ่เป็นพืชทนแล้ง และหลายชนิดเป็นพืชทนเค็ม พืชในวงศ์นี้มักมีแบคทีเรียสกุล  *([[:En:Frankia]])* อยู่ในราก

## อ้างอิง

## แหล่งข้อมูลอื่น
*Elaeagnaceae of Mongolia in FloraGREIF
ดอกไม้ประจำชาติของสาธารณรัฐจีน

thumb|ดอกบ๊วย
[thumb|The [Chinese Taipei Olympic flag uses a plum blossom design.]]

**ดอกไม้ประจำชาติของสาธารณรัฐจีน หรือ ไต้หวัน** คือดอกบ๊วย (plum blossom) ได้รับการกำหนดให้เป็นดอกไม้ประจำชาติโดยสภาบริหาร (Executive Yuan) แห่งสาธารณรัฐจีน หรือปัจจุบันคือรัฐบาลไต้หวัน เมื่อวันที่ 21 กรกฎาคม ปี ค.ศ. 1964 ดอกบ๊วยมีชื่อเรียกในภาษาจีนว่า เหมย์ฮฺวา () เป็นดอกไม้ที่มีสัญลักษณ์หมายถึงความเข้มแข็ง มั่นคงและอุตสาหะ เนื่องจากดอกบ๊วยสามารถบานสะพรั่งที่สุดได้แม้ท่ามกลางหิมะในฤดูหนาว

ต้นบ๊วยมักมีอายุยืนยาว จึงมักพบต้นบ๊วยโบราณได้ทั่วไปในประเทศจีน ที่เมืองฮวังเหมย์ (; ) ในมณฑลหูเป่ย์ (; ) มีต้นบ๊วยอายุกว่า 1,600 ปี จากสมัยราชวงศ์จินที่ยังคงออกดอกงดงาม

เกสรทั้งสามของดอกบ๊วยมีความหมายถึง "หลัก 3 ประการแห่งประชาชน"** **(; ) หรือที่เรียกกันว่า "ลัทธิไตรราษฎร์" (ซานหมินจู่อี้) ของผู้เป็น "บิดาของชาติ" คือ ซุนยัตเซ็น (Sun Yat-sen, 孫逸仙)  ในขณะที่กลีบดอกทั้งห้ากลีบหมายถึง ร้ฐธรรมนูญการปกครองแบบ 5 สภา (The five branches of the government หรือ The Five Yuans)  ได้แก่ (1) สภาบริหาร (The Executive Yuan) (2) สภานิติบัญญัติ (The Legislative Yuan) (3) สภาตุลาการ (The Judical Yuan) (4) สภาตรวจสอบและคัดเลือก (The Examination Yuan) (5) สภาควบคุม (The Control yuan) เป็นส่วนของการบริหารประเทศสูงสุด 

ดอกบ๊วยยังเคยได้รับการเสนอชื่อให้เป็นดอกไม้ประจำชาติของสาธารณรัฐประชาชนจีน (; ) ด้วยเช่นกัน

เนื่องจากดอกบ๊วยนี้ยังมีความแปลกและแตกต่างจากดอกไม้อื่นคือ บานในฤดูหนาว โดยดอกบ๊วยจะผลิดอกออกมาก่อนที่ใบจะเริ่มผลิออกมาในฤดูใบไม้ผลิ ถือได้ว่าเป็นดอกไม้ดอกแรกของปี เนื่องจากจะเริ่มบานในเดือนมกราคม หรือเดือนหนึ่ง ซึ่งเป็นฤดูหนาว และเป็นดอกไม้ชนิดเดียวของฤดูนี้ จึงเป็นที่นิยมใช้เป็นดอกไม้ประดับตกแต่งในช่วงตรุษจีน

### สาธารณรัฐประชาชนจีน
ปัจจุบันประเทศสาธารณรัฐประชาชนจีน (China) ยังไม่มีการกำหนดดอกไม้ประจำชาติ แต่โดยธรรมเนียมแล้วในหลายพื้นที่มีการกำหนดสัญลักษณ์บ่งชี้ที่มีความเกี่ยวพันกับสัญลักษณ์ประจำชาติอยู่ด้วย

ในปี ค.ศ. 1903 สมัยราชวงศ์ชิง (Qing Dynasty) ได้มีการประกาศให้ดอกโบตั๋น (; ) เป็นดอกไม้สัญลักษณ์ของประเทศ ดอกโบตั๋นมีความหมายถึงความเจริญมั่งคั่ง ร่ำรวย มียศศักดิ์

ตั้งแต่ปี ค.ศ. 1949 ที่รัฐบาลสาธารณรัฐประชาชนจีนเข้าปกครองประเทศจีนนั้น มิได้มีการกำหนดดอกไม้ประจำชาติไว้แต่อย่างใด เคยมีการจัดสำรวจคัดเลือกดอกไม้ประจำชาติขึ้น ในปี ค.ศ. 2005 โดยมีประชาชนเลือกดอกโบตั๋นให้เป็นดอกไม้ประจำชาติร้อยละ 41 ในขณะที่มีประชาชนร้อยละ 36 เลือกดอกบ๊วย แต่รัฐบาลก็มิได้มีการประกาศดอกไม้ประจำชาติแต่อย่างใด นักวิชาการบางคนเคยให้ข้อเสนอแนะให้มีดอกไม้ประจำชาติสองชนิด คือทั้งดอกโบตั๋นและดอกบ๊วย นอกจากนี้ยังมีดอกไม้อื่น ๆ ที่เป็นที่นิยมในประเทศจีนและอาจมีสิทธิ์เป็นดอกไม้ประจำชาติจีนได้ เช่น ดอกกล้วยไม้ ดอกมะลิ ดอกแดฟโฟดิล (daffodil) ดอกเบญจมาศ เป็นต้น

## ดูเพิ่ม
*สาธารณรัฐจีน

## อ้างอิง

หมวดหมู่:สาธารณรัฐจีน
อสูร

ตามความเชื่อในศาสนาฮินดูและศาสนาพุทธ **อสูร** (; ) คือเทวดาจำพวกหนึ่ง มีนิสัยดุร้าย เป็นปฏิปักษ์กับเทวดาพวกอื่นซึ่งอาศัยบนสวรรค์

## พัฒนาการความเชื่อ
ในคัมภีร์ฤคเวทตอนต้นใช้คำว่า อสูร หมายถึงเทพชั้นหัวหน้า เช่น พระอินทร์ พระพิรุณ พระอัคนี และเป็นคำเดียวกับคำว่า อหุระ (Ahura) ในพระนาม “พระอหุระมาซดะ” พระเป็นเจ้าในศาสนาโซโรอัสเตอร์ สมัยต่อมา “อสูร” กลับใช้หมายถึง ศัตรูของเทพ ซึ่งพระประชาบดีทรงสร้างขึ้นมาจากลมหายใจของพระองค์ โดยคำว่า “อสุ” หมายถึงลมหายใจของพระประชาบดี คัมภีร์ชั้นหลังต่อมา เช่น ฤคเวทภาคหลัง อาถรรพเวท และปุราณะต่าง ๆ มีการตีความหมายใหม่ว่า “อสุระ” แปลว่า ไม่ใช่เทพ (อ- อุปสรรค/น นิบาต (ไม่ใช่, ไม่) + สุระ (เทพ)) คือเป็นอริกับเหล่าเทพ และปรากฏตำนานหลายเรื่องกล่าวถึงสงครามหรือความขัดแย้งระหว่างเทพกับอสูร เช่น ตอนกวนเกษียรสมุทรในกูรมาวตาร เทวาสุรสงคราม เป็นต้น

อสูร จึงกลายเป็นสัญลักษณ์ของความชั่ว ความโหดร้าย ต่างจากเทวดาซึ่งเป็นสัญลักษณ์ของความดีและความเมตตา

## ศาสนาพุทธ
ศาสนาพุทธเชื่อว่า แต่เดิมอสูรเป็นเทวดาอาศัยในเมืองสุทัศน์ บนยอดเขาพระสุเมรุ มีท้าวเวปจิตติเป็นจอมเทพ ต่อมาถูกมฆมานพซึ่งมาเกิดเป็นพระอินทร์และบริวารมอมเหล้าจนไม่ได้สติ จึงถูกจับโยนลงมาอยู่ใต้เขาพระสุเมรุ ด้วยอำนาจบุญเก่าจึงเกิดเป็นเมืองใหม่ลักษณะเหมือนเมืองสุทัศน์ อยู่ใต้เขานั้นเป็นที่อาศัยของเหล่าอสูร เหล่าอสูรก้เข้าใจว่าตนยังอยู่บนเขาพระสุเมรุ จนเมื่อเห็นต้นแคฝอยในเมืองออกดอก อสูรจึงระลึกได้ว่าตนเองอยู่ใต้เขา เพราะในเมืองสุทัศน์มีต้นปาริชาต อสูรก็จะแต่งกองทัพอสูรยกไปหมายจะชิงเอาเมืองสุทัศน์คืน จึงเรียกว่า "เทวาสุรสงคราม" (สงครามระหว่างเทพกับอสูร) ทั้งสองฝ่ายผลัดกันแพ้ชนะเรื่อยมา ฝ่ายใดแพ้ก็จะหนีกลับเข้าเมือง ฝ่ายตรงข้ามไม่สามารถตีเข้าเมืองได้ ตกยกทัพกลับไป ทั้งสองเมืองจึงได้ชื่อว่า**อยุชฌปุระ** (เมืองที่ไม่มีใครรบชนะได้)

คัมภีร์มโนรถปูรณีระบุว่า อสูรผู้เป็นหัวหน้า (อสุรินฺท) มี  3 ตน ได้แก่ ท้าวเวปจิตติ พระราหู และท้าวปหาราทะ

## อสูรที่สำคัญ
* ท้าวเวปจิตติ
* พระราหู
* ทศกัณฐ์

## อ้างอิง
; เชิงอรรถ

; บรรณานุกรม
* ราชบัณฑิตยสถาน, *พจนานุกรมศัพท์วรรณกรรมไทย*, กรุงเทพฯ : ราชบัณฑิตยสถาน, 2552.
* พระสัทธัมมโชติกะ, *ปรมัตถโชติกะ มหาอภิธัมมัตถสังคหฎีกา ปริจเฉทที่ 5 เล่ม 1 วีถิมุตตสังคหะ ภูมิจตุกกะและปฏิสนธิจตุกกะ*, พิมพ์ครั้งที่ 6, กรุงเทพฯ : มูลนิธิสัทธัมมโชติกะ, 2546.
นากเล็ก

**นากเล็ก** หรือ **นากไร้เล็บ** () เป็นนากสกุลหนึ่ง ใช้ชื่อสกุลว่า *Aonyx* (/เอ-โอ-นิก/) โดยแปลว่า "ไร้เล็บ" มาจากคำว่า prefix 'a-' (ไม่) และ 'onyx' (เล็บ/ตะขอ)

เป็นนากขนาดเล็ก มีเล็บและขาหน้าสั้นไม่แข็งแรง จึงไม่สามารถขุดโพรงได้เหมือนนากสกุลหรือชนิดอื่น ๆ

พบกระจายพันธุ์ใน 2 ทวีป คือ เอเชียและแอฟริกา 
thumb|left|ลักษณะอุ้งตีนและเล็บของนากเล็กเล็บสั้น
## การจำแนก
*นากเล็กเล็บสั้นแอฟริกา, *Aonyx capensis*
*นากเล็กเล็บสั้นแคเมอรูน, *Aonyx congicus*
*นากเล็กเล็บสั้น, *Aonyx cinerea*

อนึ่ง บางข้อมูลจะจำแนกให้มีเพียง 2 ชนิด คือ นากเล็กเล็บสั้น และนากเล็กเล็บสั้นแอฟริกา ส่วนนากเล็กเล็บสั้นแคเมอรูนถือเป็นชนิดย่อยของนากเล็กเล็บสั้นแอฟริกา

## อ้างอิง

## แหล่งข้อมูลอื่น

หมวดหมู่:นาก
หมวดหมู่:สัตว์ที่พบในทวีปเอเชีย
หมวดหมู่:สัตว์ที่พบในทวีปแอฟริกา
นากใหญ่

**นากใหญ่** () เป็นสกุลของนากที่เป็นหนึ่งใน 7 วงศ์ย่อย Lutrinae

## อนุกรมวิธานและวิวัฒนาการ
สกุลนี้แบ่งออกเป็นชนิดดังนี้:

### ชนิดที่มีอยู่

### ชนิดที่สูญพันธุ์

*†*[[Lutra affinis]]*
*†*[[Lutra bressana ]]*
*†*[[Lutra bravardi]]*
*†*[[Lutra castiglionis]]*
*†*[[Lutra euxena]]*
*†*[[Lutra fatimazohrae]]*
*†*[[Lutra franconica]]*
*†*[[Lutra hearsti]]*
*†*[[Lutra palaeindica]]*
*†*[[Lutra simplicidens]]*
*†*[[Lutra trinacriae]]*

นากในสกุลนี้พบกระจายพันธุ์ในทวีปเอเชียมาตั้งแต่ยุคไพลโอซีนตอนปลาย โดยมีชนิดที่สูญพันธุ์ไปแล้ว คือ *Lutra palaeindica* พบเป็นฟอสซิลที่เก่าแก่ที่สุด

## ที่อยู่อาศัย
นากใหญ่พบกระจายพันธุ์อย่างกว้างขวางในทวีปยุโรปจนถึงทวีปเอเชียจนถึงภูมิภาคเอเชียตะวันออก เป็นนากขนาดใหญ่มีอุปนิสัยอาศัยอยู่ตามลำพัง แตกต่างจากนากจำพวกอื่น  ๆ เป็นสัตว์ที่อาศัยอยู่ได้ทั้งในน้ำหรือบนบก โดยจะพบในพื้นที่ใกล้แหล่งน้ำ เช่น ลำธาร, ห้วย หรือแม้กระทั่งพื้นที่เกษตรกรรม

## อาหาร
นากใหญ่หากินสัตว์น้ำต่าง ๆ เป็นอาหาร เช่น ปลา, สัตว์ครึ่งน้ำครึ่งบก และก็สามารถจับสัตว์อย่างอิ่น เช่น แมลง, สัตว์ฟันแทะ หรือสัตว์ไม่มีกระดูกสันหลัง กินได้ด้วยยามเมื่อฤดูอาหารขาดแคลน เช่น ฤดูหนาว

## อ้างอิง

## แหล่งข้อมูลอื่น

หมวดหมู่:นาก
หมวดหมู่:สัตว์ที่พบในทวีปยุโรป
หมวดหมู่:สัตว์ที่พบในทวีปเอเชีย
ฟุตบอลหญิงทีมชาติเวียดนาม

**ฟุตบอลหญิงทีมชาติเวียดนาม** (; ) เป็นทีมฟุตบอลหญิงซึ่งเป็นตัวแทนของประเทศเวียดนาม และได้รับการควบคุมโดยสหพันธ์ฟุตบอลเวียดนาม (วีเอฟเอฟ) ปัจจุบัน ทีมนี้อยู่ในอันดับที่ 26 ของโลก, อันดับ 6 ในทวีปเอเชีย และอันดับหนึ่งในเอเชียตะวันออกเฉียงใต้โดยฟีฟ่า (ข้อมูลเดือนมีนาคม ค.ศ. 2014)

ฟุตบอลหญิงทีมชาติเวียดนามได้รับการจัดให้เป็นทีมที่มีความแข็งแกร่งมากที่สุดในเอเชียตะวันออกเฉียงใต้ตั้งแต่ ค.ศ. 2000 ทีมนี้ได้เข้ารอบแบ่งกลุ่มในการแข่งขันฟุตบอลหญิงเอเชียนคัพหกสมัย ซึ่งได้แก่ปี ค.ศ. 1999, 2001, 2003, 2006, 2008 และ 2010 รวมถึงชนะการแข่งขันเอเอฟเอฟวีเมนส์แชมเปียนชิพในปี ค.ศ. 2006 และ 2012 ตลอดจนสามารถคว้ารางวัลเหรียญทองจากการแข่งขันซีเกมส์ปี ค.ศ. 2001, 2003, 2005 และ 2009

## ประวัติ
ใน ค.ศ. 2005 ทีมนี้เป็นหนึ่งในเจ็ดทีมร่วมกับบรูไน, ไทย, อินโดนีเซีย, ติมอร์ตะวันออก, มาเลเซีย, กัมพูชา, ลาว, เวียดนาม, พม่า และสิงคโปร์ ที่ได้รับการคาดหวังว่าจะเป็นทีมฟุตบอลหญิงตัวเต็งของการแข่งขันซีเกมส์ที่มาริกินาในเดือนธันวาคม

ในวันที่ 21 พฤษภาคม ค.ศ. 2014 ฟุตบอลหญิงทีมชาติเวียดนามได้พบกับฟุตบอลหญิงทีมชาติไทยในการแข่งขันฟุตบอลหญิงเอเชียนคัพ 2014 เพื่อชิงโควตาเข้าร่วมการแข่งขันฟุตบอลโลกหญิง 2015 ที่ประเทศแคนาดา ทว่า ทีมเวียดนามได้เป็นฝ่ายแพ้ต่อทีมชาติไทยที่ 2 ประตูต่อ 1

## คู่แข่ง

### ไทย

เวียดนามและไทยถือเป็นคู่ปรับสำคัญ เนื่องจากทั้งสองทีมต่างเป็นทีมที่แข็งแกร่งในภูมิภาคมาโดยตลอด และมักแข่งขันกันเพื่อชิงแชมป์สำคัญในระดับภูมิภาค โดยเฉพาะในซีเกมส์และฟุตบอลหญิงชิงแชมป์แห่งชาติอาเซียน จากการพบกันทั้งหมด 38 นัด เวียดนามชนะ 20 นัด ไทยชนะ 9 นัด และเสมอกัน 9 นัด

## อ้างอิง

## แหล่งข้อมูลอื่น
* Vietnam Football Federation


เวียดนาม
หมวดหมู่:ผู้หญิงในเวียดนาม
หมวดหมู่:ฟุตบอลในประเทศเวียดนาม
สำนักงานปลัดกระทรวงกลาโหม

**สำนักงานปลัดกระทรวงกลาโหม** เป็นหน่วยงานราชการไทย ระดับเทียบเท่ากรม มีหน้าที่เกี่ยวกับงานนโยบายและยุทธศาสตร์งานราชการประจำทั่วไปของกระทรวง และราชการส่วนหนึ่งส่วนใดของกระทรวงซึ่งมิได้กำหนดให้เปลี่ยนหน้าที่ของส่วนราชการอื่นใด มีปลัดกระทรวงกลาโหม เป็นผู้บังคับบัญชารับผิดชอบ

## ประวัติ
สำนักงานปลัดกระทรวงกลาโหม จัดตั้งขึ้นตามพระราชบัญญัติจัดระเบียบป้องกันราชอาณาจักร พุทธศักราช 2476 อาคารสำนักงานตั้งอยู่ที่เมืองทองธานี ถนนแจ้งวัฒนะ ตำบลบ้านใหม่ อำเภอปากเกร็ด จังหวัดนนทบุรี

ในวันที่ 1 ตุลาคม พ.ศ. 2568 ผู้บริหารกระทรวงฝ่ายข้าราชการประจำได้แก่
#พลเอก ธราพงษ์ มะละคำ เป็น ปลัดกระทรวง
#พลเอก ศรัณย์ เพชรานนท์ เป็น รองปลัดกระทรวง
#พลเอก วสุ เจียมสุข เป็น รองปลัดกระทรวง
#​​​​พลเรือเอก ณัฏฐพล เดี่ยววานิช เป็น รองปลัดกระทรวง
#พลอากาศเอก สุชาติ เทพรักษ์ เป็น รองปลัดกระทรวง

## หน่วยงานในสังกัด
สำนักงานปลัดกระทรวงกลาโหม มีหน่วยงานในสังกัดขึ้นตรง ดังนี้
* สำนักปลัดกระทรวงกลาโหม
* สำนักงานเลขานุการสำนักงานปลัดกระทรวงกลาโหม
* สำนักงบประมาณกลาโหม
* สำนักนโยบายและแผนกลาโหม
* สำนักพัฒนาระบบราชการกลาโหม
* กรมเสมียนตรา
* กรมพระธรรมนูญ
* กรมการเงินกลาโหม
* ศูนย์การอุตสาหกรรมป้องกันประเทศและพลังงานทหาร
* กรมเทคโนโลยีสารสนเทศและอวกาศกลาโหม
* สำนักงานสนับสนุน สำนักงานปลัดกระทรวงกลาโหม
* กรมวิทยาศาสตร์และเทคโนโลยีกลาโหม
* กรมการสรรพกำลังกลาโหม
* สำนักงานตรวจสอบภายในกลาโหม
* กองบัญชาการกองทัพไทย

## อ้างอิง

กระทรวงกลาโหม

หมวดหมู่:หน่วยงานของรัฐบาลไทยในจังหวัดนนทบุรี
ปลัดกระทรวงกลาโหม
กำธร ลาชโรจน์

**กำธร ลาชโรจน์** (9 ตุลาคม พ.ศ. 2476 – 30 กรกฎาคม พ.ศ. 2524) อดีตสมาชิกสภาผู้แทนราษฎรจังหวัดปัตตานี 2 สมัย

## ประวัติ
กำธร เกิดเมื่อวันที่ 9 ตุลาคม พ.ศ. 2476 สำเร็จการศึกษาระดับ ประกาศนียบัตรอาชีวศึกษาขั้นสูงจากวิทยาลัยช่างก่อสร้างอุเทนถวาย

กำธร ถึงแก่อนิจกรรม จากการถูกฆาตกรรม เมื่อวันที่ 30 กรกฎาคม พ.ศ. 2524 สิริอายุรวม 47 ปี เขาถูกสุมาลี โพธิ์สุวรรณ และพุฒิพรรณ วงศ์คำลือวางยานอนหลับเพื่อชิงทรัพย์ที่โรงแรมย่านสะพานควาย แต่ทั้งสองกลัวความผิดจึงพยุงกำธรออกจากโรงแรม และไปรับอ๊อต พืชพันธ์ กับบุญ พืชพันธ์ ในเวลา 09.00 น. ทั้งสี่ได้จอดรถริมถนนธนบุรี–ปากท่อ ตำบลมหาชัย อำเภอเมืองสมุทรสาคร และอ๊อตได้ใช้มีดแทงกำธรที่ลำคอจนถึงแก่อนิจกรรม เมื่อมั่นใจว่ากำธรถึงแก่อนิจกรรมแล้ว ทั้งสี่ได้แบ่งทรัพย์สินและนำศพของกำธรทิ้งไว้ข้างทาง ก่อนจะแยกย้ายกันหลบหนีไป

วันที่ 20 กุมภาพันธ์ พ.ศ. 2525 ศาลได้พิพากษาประหารชีวิตผู้ต้องหาทั้งสี่ แต่ทั้งสี่ให้การรับสารภาพจึงลดโทษเหลือจำคุกตลอดชีวิต

## การทำงาน
กำธร เคยทำงานเป็นข้าราชการสังกัดกรมทางหลวง กระทรวงคมนาคม ต่อมาลงสมัครรับเลือกตั้งสมาชิกสภาผู้แทนราษฎร และได้รับเลือกตั้งครั้งแรกใน พ.ศ. 2518 สังกัดพรรคชาติไทย และได้รับเลือกเรื่อยมา รวม 2 ครั้ง 

### สมาชิกสภาผู้แทนราษฎร
กำธร ลาชโรจน์ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดปัตตานี สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดปัตตานี สังกัดพรรคชาติประชาชน (พ.ศ. 2522) → พรรคสยามประชาธิปไตย

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอยะหริ่ง
หมวดหมู่:ชาวไทยเชื้อสายมลายู
หมวดหมู่:พุทธศาสนิกชนชาวไทย
หมวดหมู่:ข้าราชการพลเรือนชาวไทย
หมวดหมู่:นักการเมืองจากจังหวัดปัตตานี
หมวดหมู่:สมาชิกสภาผู้แทนราษฎรจังหวัดปัตตานี
หมวดหมู่:พรรคธรรมสังคม
หมวดหมู่:นักการเมืองพรรคชาติไทย
หมวดหมู่:พรรคชาติประชาชน (พ.ศ. 2522)
หมวดหมู่:นักการเมืองพรรคสหประชาธิปไตย
หมวดหมู่:บุคคลจากโรงเรียนอำนวยศิลป์
หมวดหมู่:บุคคลจากมหาวิทยาลัยเทคโนโลยีราชมงคลตะวันออก
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเครื่องราชอิสริยาภรณ์ ต.ม.
หมวดหมู่:นักการเมืองไทยที่ถูกลอบสังหาร
ปรีชา บุญมี

**ปรีชา บุญมี** (เกิด 24 กุมภาพันธ์ พ.ศ. 2488) อดีตสมาชิกสภาผู้แทนราษฎรจังหวัดปัตตานี 2 สมัย

## ประวัติ
ปรีชา เกิดเมื่อวันที่ 24 กุมภาพันธ์ พ.ศ. 2488 เป็นบุตรนายแดง กับนางชิ้วเฮง บุญมี สำเร็จการศึกษาปริญญาตรี การศึกษาบัณฑิต จากมหาวิทยาลัยศรีนครินทรวิโรฒ

## การทำงาน
ปรีชา เป็นเจ้าของกิจการโรงไม้ ธุรกิจก่อสร้าง และโรงเรียน ในอำเภอโคกโพธิ์ 

## งานการเมือง
ปรีชา เข้าสู่วงการการเมืองในระดับท้องถิ่นในปี พ.ศ. 2518 แทนบิดาซึ่งถูกลอบสังหาร ด้วยการเป็นสมาชิกสภาจังหวัดปัตตานี ก่อนที่จะลงสมัครรับเลือกตั้งสมาชิกสภาผู้แทนราษฎร และได้รับเลือกตั้งครั้งแรกใน พ.ศ. 2529 สังกัดพรรคประชาธิปัตย์ และได้รับเลือกติดต่อกัน 2 สมัย ต่อมาในปี พ.ศ. 2531 เขาได้ย้ายมาร่วมงานกับพรรคประชาชน

### สมาชิกสภาผู้แทนราษฎร
ปรีชา บุญมี ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดปัตตานี สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดปัตตานี สังกัดพรรคประชาชน → พรรคเอกภาพ

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอโคกโพธิ์
หมวดหมู่:ชาวไทยเชื้อสายจีน
หมวดหมู่:นักธุรกิจจากจังหวัดปัตตานี
หมวดหมู่:นักการเมืองจากจังหวัดปัตตานี
หมวดหมู่:ผู้ดำรงตำแหน่งทางการเมืองท้องถิ่นในจังหวัดปัตตานี
หมวดหมู่:สมาชิกสภาผู้แทนราษฎรจังหวัดปัตตานี
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคประชาชน (พ.ศ. 2531)
หมวดหมู่:นักการเมืองพรรคเอกภาพ
หมวดหมู่:พรรคความหวังใหม่
หมวดหมู่:บุคคลจากคณะศึกษาศาสตร์ มหาวิทยาลัยศรีนครินทรวิโรฒ
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเครื่องราชอิสริยาภรณ์ ท.ม.
ไอส์เลตออฟลังเกอร์ฮันส์

**กลุ่มไอส์เลตตับอ่อน** (; ตรงตัว: กลุ่มเกาะเล็กแห่งตับอ่อน) หรือ **ไอส์เลตออฟลังเกอร์ฮันส์** () เป็นบริเวณในตับอ่อนที่ประกอบด้วยเซลล์ไร้ท่อ (เซลล์ที่ผลิตฮอร์โมน) ค้นพบในปี 1869 โดยเพาล์ ลังเงอร์ฮันส์ พยาธิแพทย์ชาวเยอรมัน ไอส์เลตออฟลังเกอร์ฮันส์คิดเป็น 1 ถึง 2% ของปริมาตรตับอ่อน และใช้เลือด 10–15% ของตับอ่อน ไอส์เลตออฟลังเกอร์ฮันส์นั้นจัดเรียงในทิศทางที่หนาแน่นไปตามตับอ่อนในมนุษย์ และมีความสำคัญในกระบวนการเมแทบอลิซึมของกลูโคส

## โครงสร้าง
มีไอส์เลตออฟลังเกอร์ฮันส์ประมาณ 1 ล้านไอส์เลตกระจายตัวในรูปของเส้นทางอันหนาแน่น (*density routes*) ไปตามตับอ่อนของมนุษย์ผู้ใหญ่ที่มีสุขภาพปกติดี แต่ละไอส์เลตมีเส้นผ่านศูนย์กลางประมาณ 0.2&nbsp;mm:928 แต่ละไอส์เลตนั้นแยกออกจากเนื้อเยื่อตับอ่อนที่มีเนื้อเยื่อเกี่ยวพันอยู่โดยรอบ (connective tissue) ที่บางและประกอบขึ้นจากเส้นใย (thin, fibrous):928

## อ้างอิง

หมวดหมู่:ตับอ่อน
ความอดทนรอคอย

**ความอดทนรอคอย** (Delayed Gratification) คือความสามารถที่จะอดทนต่อสิ่งล่อใจในปัจจุบันเพื่อรางวัลในอนาคต งานวิจัยหลายชิ้นกล่าวถึงความเชื่อมโยงระหว่างความอดทนรอคอยกับผลลัพธ์ด้านบวกหลายอย่างเช่น ความสำเร็จทางการศึกษา สุขภาพกาย สุขภาพจิต และความสามารถทางสังคม นายวอลเทอร์ มิสเชล ได้ทำงานวิจัยเกี่ยวกับความอดทนรอคอย โดยได้ใช้การทดลองมาร์ชแมลโลว์สแตนฟอร์ด (Stanford marshmallow experiment) ทำให้ได้เห็นถึงผลในระยะยาวของความสามารถในการอดทนรอคอย

## อ้างอิง

หมวดหมู่:ทฤษฎีของผู้บริโภค
หมวดหมู่:ความเชื่อ
เจ๊ะอิสมาแอ เจ๊ะโมง

พันตำรวจโท **เจ๊ะอิสมาแอ เจ๊ะโมง** (เกิด 14 ธันวาคม พ.ศ. 2491) อดีตสมาชิกสภาผู้แทนราษฎรจังหวัดปัตตานี 2 สมัย

## ประวัติ
เจ๊ะอิสมาแอ เกิดเมื่อวันที่ 14 ธันวาคม พ.ศ. 2491 ที่ตำบลระแว้ง อำเภอยะรัง จังหวัดปัตตานี เป็นบุตรนายเจ๊ะหลง กับนางนาปีเสาะ เจ๊ะโมง สำเร็จการศึกษาปริญญาตรี คณะรัฐประศาสนศาสตร์ จากโรงเรียนนายร้อยตำรวจ รุ่นที่ 26 (ร่วมรุ่นกับทักษิณ ชินวัตร)

## การทำงาน
เจ๊ะอิสมาแอ เริ่มรับราชการครั้งแรกในพื้นที่นครบาล ก่อนที่ลาออกจากราชการครั้งแรก ในขณะที่มียศร้อยตำรวจโท เพื่อลงสมัครรับเลือกตั้ง ในสังกัดพรรคกิจสังคม แต่ไม่ประสบความสำเร็จ จึงกลับเข้ารับราชการใหม่ครั้งที่สอง จนกระทั่งเติบโตในหน้าที่ราชการจนติดยศพันตำรวจโท ในตำแหน่งสารวัตร หัวหน้าสถานีตำรวจภูธรตำบลตันหยง อำเภอเมืองนราธิวาส จังหวัดนราธิวาส จากนั้นจึงลาออกเพื่อสมัครรับเลือกตั้งครั้งที่สอง ในสังกัดพรรคประชาธิปัตย์ แต่ไม่ประสบความสำเร็จ จึงกลับเข้ารับราชการใหม่ครั้งที่สาม ซึ่งครั้งนี้ได้สังกัดกองบังคับการตำรวจภูธร จังหวัดสุราษฏร์ธานี ก่อนเกษียณอายุราชการ

## งานการเมือง
เจ๊ะอิสมาแอ ได้รับเลือกตั้งครั้งแรกใน พ.ศ. 2539 สังกัดพรรคประชาธิปัตย์ และได้รับเลือกติดต่อกัน รวม 2 ครั้ง คือในปี พ.ศ. 2539 และ พ.ศ. 2544 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาได้ลงสมัครรับเลือกตั้งในสังกัดพรรคไทยรักไทย แต่ไม่ได้รับเลือกตั้ง โดยแพ้ให้กับอิสมาแอล เบญอิบรอฮีม จากพรรคประชาธิปัตย์

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาลงสมัครรับเลือกตั้งในนามพรรคชาติพัฒนา แต่ได้รับคะแนนเป็นลำดับที่ 6 ได้เพียง 500 คะแนน ต่อมาในปี 2562 ลงสมัครรับเลือกตั้งแบบบัญชีรายชื่อ ลำดับที่ 36 พรรคประชาชาติ แต่ไม่ได้รับเลือกตั้ง

### สมาชิกสภาผู้แทนราษฎร
พันตำรวจโท เจ๊ะอิสมาแอ เจ๊ะโมง ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดปัตตานี สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดปัตตานี สังกัดพรรคประชาธิปัตย์

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอยะรัง
หมวดหมู่:ชาวไทยเชื้อสายมลายู
หมวดหมู่:มุสลิมชาวไทย
หมวดหมู่:ตำรวจชาวไทย
หมวดหมู่:นักการเมืองจากจังหวัดปัตตานี
หมวดหมู่:สมาชิกสภาผู้แทนราษฎรจังหวัดปัตตานี
หมวดหมู่:พรรคกิจสังคม
หมวดหมู่:นักการเมืองพรรคประชาธิปัตย์
หมวดหมู่:พรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:พรรคชาติพัฒนา (พ.ศ. 2550)
หมวดหมู่:พรรคประชาชาติ (พ.ศ. 2561)
หมวดหมู่:บุคคลจากโรงเรียนนายร้อยตำรวจ
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
ตระกูลชิมาซุ

** ตระกูลชิมาซุ ** () เป็นตระกูลไดเมียวที่ปกครองแคว้นซัตสึมะ ตั้งแต่ปี ค.ศ. 1601 ถึงปี ค.ศ. 1871 ตระกูลชิมาซุถูกจัดให้อยู่ในกลุ่ม **โทซามะ** หรือไดเมียวภายนอก ซึ่งแตกต่างจากกลุ่ม **ฟุได** หรือไดเมียวภายในที่เป็นข้ารับใช้หรือพันธมิตรโดยสายเลือดของตระกูลโทกูงาวะ

## ความเป็นมา
ตระกูลชิมาซุสืบเชื้อสายจาก เซวะ เก็นจิ สาขาย่อยของตระกูลมินาโมโตะ ตระกูลชิมาซุกลายเป็นหนึ่งในตระกูลไดเมียวในยุคเอโดะที่สามารถรักษาดินแดนของตนไว้ได้ต่อเนื่องตั้งแต่ยุคคามากูระ และในช่วงที่รุ่งเรืองที่สุด ตระกูลนี้เป็นตระกูลไดเมียวโทซามะที่ร่ำรวยและทรงอำนาจที่สุด ด้วยรายได้เกินกว่า 700,000 โคคุ

ผู้ก่อตั้งตระกูลคือ ชิมาซุ ทาดาฮิสะ ซึ่งเป็นบุตรของโชกุน มินาโมโตะ โนะ โยริโตโมะ กับน้องสาวของ ฮิกิ โยชิคาสึ ภรรยาของทาดาฮิสะเป็นบุตรสาวของ โคเรมูเนะ ฮิโรโนบุ ซึ่งเป็นผู้สืบเชื้อสายจากตระกูลฮาตะ และในตอนแรกทาดาฮิสะก็ใช้ชื่อสกุลโคเรมูเนะ

ในปี1186 เขาได้รับพื้นที่ ชิโอดะ ในจังหวัดชินาโนะ และต่อมาได้รับแต่งตั้งเป็นผู้ปกครอง (ชูโกะ) ของจังหวัดซัตสึมะ เขาได้ส่ง ฮอนดะ ซาดาชิกะ ไปยึดครองจังหวัดในนามของเขา และได้ร่วมเดินทางกับโยริโตโมะในปฏิบัติการที่มุทสึในปี 1189

ในปี 1196 ทาดาฮิสะเดินทางไปยังซัตสึมะ ปราบปรามจังหวัดฮิวงะและโอซูมิ และสร้างปราสาทในจังหวัดฮิวงะซึ่งเป็นส่วนหนึ่งของที่ดินตระกูลชิมาซุ และได้ใช้ชื่อนี้เป็นนามสกุลของตระกูล

## อ้างอิง

หมวดหมู่:ยุคเอโดะ
หมวดหมู่:หมู่เกาะรีวกีว
ดิเอโก โกสตา

**ดิเอโก ดา ซิลบา โกสตา** (; เกิด 7 ตุลาคม ค.ศ. 1988) เป็นนักฟุตบอลอาชีพชาวสเปนเชื้อสายบราซิล โดยเล่นในตำแหน่งกองหน้าตัวเป้าให้กับเกรมิโอในกังเปโอนาตูบราซีเลย์รูแซรียีอาและทีมชาติสเปน

โกสตาเริ่มต้นอาชีพของเขากับบรากาและปึนาฟีแยลในโปรตุเกส ต่อมาเซ็นสัญญากับอัตเลติโกเดมาดริดในปี ค.ศ. 2007 จากนั้นบรากาได้ยืมตัวกลับ จากนั้นถูกยืมตัวไปอยู่กับสโมสรเซลตาและอัลบาเซเต ก่อนที่จะถูกขายให้กับบายาโดลิดในปี ค.ศ. 2009 เขากลับมายังอัตเลติโกเดมาดริดในฤดูกาลถัดมาและกลายเป็นผู้เล่นสำคัญของทีม ยิงประตูในลีกได้ 27 ลูก และทำให้ทีมคว้าแชมป์ลาลิกาใน ปี ค.ศ. 2014 และต่อมาก็ได้ย้ายไปยังสโมสรเชลซีในพรีเมียร์ลีกของอังกฤษด้วยค่าตัว 32 ล้านปอนด์ และได้ย้ายกลับมาสโมสรอัตเลติโกเดมาดริดในปี ค.ศ 2017

ในระดับทีมชาติ โกสตาเล่นให้กับทั้งบราซิลในปี ค.ศ. 2013 และต่อมาประกาศเล่นให้กับสเปน ซึ่งเขาได้รับสัญชาติสเปนในเดือนกันยายน ค.ศ. 2013 เขาลงเล่นครั้งแรกในฐานะทีมชาติสเปนในเดือนมีนาคม ค.ศ. 2014

## สถิติ
### สโมสร

### นานาชาติ

## เกียรติประวัติ
### สโมสร
;อัตเลติโกเดมาดริด
*ลาลิกา: 2013–14
*ยูฟ่าซูเปอร์คัพ: 2010, 2012
*โกปาเดลเรย์: 2012–13
*ซูเปร์โกปาเดเอสปัญญา: รองชนะเลิศ 2013
;เชลซี
*ฟุตบอลลีกคัพ: 2014-15
*พรีเมียร์ลีก: 2014–15, 2016–17

### ส่วนตัว
*โกปาเดลเรย์: ผู้ยิงประตูสูงสุด 2012–13

## อ้างอิง

## แหล่งข้อมูลอื่น

*Wolverhampton profile 
*Atlético Madrid profile 
*
*

หมวดหมู่:บุคคลที่เกิดในปี พ.ศ. 2531
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวบราซิล
หมวดหมู่:นักฟุตบอลชาวสเปน
หมวดหมู่:กองหน้าฟุตบอล
หมวดหมู่:ผู้เล่นในลาลิกา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นอัตเลติโกเดมาดริด
หมวดหมู่:นักฟุตบอลทีมชาติบราซิล
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสโมสรฟุตบอลวุลเวอร์แฮมป์ตันวอนเดอเรอส์
หมวดหมู่:นักฟุตบอลทีมชาติสเปน
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในชุดชนะเลิศยูฟ่ายูโรปาลีก
หมวดหมู่:บุคคลจากรัฐแซร์จีปี
หมวดหมู่:ชาวสเปนเชื้อสายบราซิล
ตลาดน้ำบางพลี

**ตลาดน้ำบางพลี** หรือ **ตลาดน้ำโบราณบางพลี** เป็นตลาดน้ำที่มีชื่อเสียงและเก่าแก่แห่งหนึ่ง ตั้งอยู่ในพื้นที่ตำบลบางพลีใหญ่ อำเภอบางพลี จังหวัดสมุทรปราการ 

เป็นตลาดเก่าแก่ตั้งอยู่ริมคลองสำโรง ลักษณะเป็นห้องแถวไม้โบราณ 2 ชั้น ปลูกติดต่อกันเป็นความยาวกว่า 500 เมตร อยู่ใกล้กับวัดบางพลีใหญ่ใน  เดิมมีชื่อว่า "ตลาดศิริโสภณ" สันนิษฐานว่าชาวจีนเป็นผู้เข้ามาเปิดร้านในตลาดนี้ราว พ.ศ. 2400 ตรงกับรัชสมัยพระบาทสมเด็จพระจอมเกล้าเจ้าอยู่หัว (รัชกาลที่ ๔) เดิมเป็นชุมชนใหญ่มีความรุ่งเรืองมากในอดีต โดยเป็นตลาดขนส่งจากภาคตะวันออกชายฝั่งทะเลสู่กรุงเทพมหานคร เนื่องจากการคมนาคมในสมัยนั้นใช้เส้นทางเรือเป็นหลัก

ตลาดน้ำบางพลี เกิดอุบัติเหตุไฟไหม้ครั้งใหญ่เมื่อเวลาประมาณ 21.30 น. ของวันที่ 20 พฤษภาคม พ.ศ. 2557 โดนไฟเผาวอดไปประมาณ 16 คูหา เจ้าหน้าที่ดับเพลิงใช้เวลากว่า 3 ชั่วโมง ใช้รถดับเพลิงกว่า 20 คัน จึงดับเพลิงแล้วเสร็จ สันนิษฐานว่าสาเหตุเกิดจากไฟฟ้าลัดวงจร

ตลาดน้ำบางพลี ถือเป็นตลาดน้ำที่มีความเก่าแก่ มีประวัติศาสตร์ เนื่องจากเป็นสถานที่ ๆ มีวิถีชีวิตเรียบง่ายและมีวัฒนธรรมที่ดีงามสั่งสมอยู่มากมาย เป็นแหล่งจำหน่ายสินค้านานาชนิด ทั้งอาหาร, ของใช้ต่าง ๆ, ของประดับตกแต่งบ้าน, เสื้อผ้า, สัตว์เลี้ยง กอรปกับมีทิวทัศน์ของคลองสำโรงที่ประดับประดาไปด้วยเรือพายขายขนม ผลไม้ตามฤดูกาลของชาวบางพลีที่พายไปมา รวมถึงเรือที่ผู้ที่อาศัยอยู่ในพื้นที่ที่ยังใช้สัญจรไปมาในชีวิตประจำวันด้วย

พื้นที่บริเวณย่านตลาดน้ำบางพลี มีการจัดกิจกรรมและงานเทศกาลหลายงาน มีประเพณีอันเป็นเอกลักษณ์ ได้แก่ ประเพณีรับบัว-โยนบัว จัดขึ้นในวันที่ 13 ค่ำ เดือน 11 เพื่อสักการะหลวงพ่อโต

## อ้างอิง

## แหล่งข้อมูลอื่น
* 

หมวดหมู่:ตลาดน้ำในประเทศไทย
หมวดหมู่:ตลาดในจังหวัดสมุทรปราการ
หมวดหมู่:อำเภอบางพลี
พระเจ้าญองย่าน

**พระเจ้าญองย่าน** (, ) เป็นพระมหากษัตริย์รัชกาลที่ 5 แห่งราชวงศ์ตองอูครองราชย์เป็นพระเจ้าอังวะระหว่างปี ค.ศ. 1599–1605 พระองค์ถูกเรียกว่าเป็นผู้ก่อตั้งราชวงศ์ตองอูยุคฟื้นฟู หรือ ราชวงศ์ตองอูยุคหลังหรือราชวงศ์ญองย่าน เพื่อเริ่มกระบวนการรวมชาติอีกครั้งภายหลังการล่มสลายของอาณาจักรตองอู เป็นพระราชโอรสในพระเจ้าบุเรงนองที่ประสูติแต่พระมเหสี พระเจ้าญองย่านค่อย ๆ ขยายพระราชอำนาจในพม่าตอนบน ในช่วงกลางคริสต์ทศวรรษ 1590

## พระราชประวัติ
พระเจ้าญองย่านทรงพระราชสมภพเมื่อวันที่ 8 พฤศจิกายน ค.ศ. 1555 มีพระนามเดิมว่า **ติ๊ส่า** เป็นพระราชโอรสพระองค์เล็กในพระเจ้าบุเรงนอง ที่ประสูติแต่พระสนมคือพระนางคีน-ปเหย่โซน จึงเป็นพระราชอนุชาต่างพระราชมารดากับพระเจ้านันทบุเรง ได้รับแต่งตั้งให้ครองเมืองญองย่านจึงทรงพระนามว่าเจ้าญองย่านมานับแต่นั้น

เมื่อพระเจ้านันทบุเรงสิ้นพระราชอำนาจจนต้องลี้ภัยไปประทับที่ตองอู เจ้าญองย่านซึ่งยึดครองอังวะอยู่ จึงสถาปนาพระองค์เป็นพระเจ้าอังวะพระนามว่า **พระเจ้าสีหสุรมหาธัมมราชา** ประกอบพระราชพิธีราชาภิเษกเมื่อวันที่ 25 กุมภาพันธ์ ค.ศ. 1600

ทางประวัติศาสตร์ได้เรียกยุคของพระองค์ว่าเป็น "ยุคญองย่าน" หรือ "ราชวงศ์ตองอูยุคหลัง" เพราะเป็นยุคสมัยที่ราชวงศ์ตองอูได้รื้อฟื้นและสถาปนาความเป็นศูนย์กลางอำนาจทางการเมืองในแถบนี้ขึ้นมาอีกครั้งในช่วงเวลาสั้น ๆ หลังล่มสลายไปจากการสวรรคตของพระเจ้าบุเรงนองและพระเจ้านันทบุเรงก่อนหน้านั้น

พระองค์สวรรคตเมื่อวันที่ 5 พฤศจิกายน ค.ศ. 1605 ที่รัฐฉาน ระหว่างทรงทำสงครามกับหัวเมืองไทใหญ่ พระราชโอรสที่สืบราชสมบัติต่อคือพระเจ้าอะเนาะเพะลูน

## พงศาวลี



## อ้างอิง
; เชิงอรรถ

; บรรณานุกรม

* 
* 
* 

หมวดหมู่:พระมหากษัตริย์ราชวงศ์ตองอู
ลูวี ฟัน คาล

**อาโลอีซียึส เปาลึส มารียา ฟัน คาล** () หรือที่รู้จักกันในชื่อ **ลูวี ฟัน คาล** (, ; เกิด 8 สิงหาคม ค.ศ. 1951) เป็นผู้จัดการทีมฟุตบอลชาวดัตช์ ก่อนหน้านั้นเป็นทีมชาติเนเธอร์แลนด์, ผู้จัดการทีมอายักซ์อัมสเตอร์ดัม, บาร์เซโลนา, อาเซตอัลก์มาร์ และบาเยิร์นมิวนิก ต่อมาวันที่ 19 พฤษภาคม ค.ศ. 2014 เขาได้รับการแต่งตั้งให้เป็นผู้จัดการทีมแมนเชสเตอร์ยูไนเต็ดด้วยสัญญา 3 ปี โดยเริ่มต้นในฤดูกาล 2014-15

ก่อนที่จะมาเป็นผู้จัดการทีม เขาเคยลงเล่นในตำแหน่งกองกลางให้กับทีมสโมสรรอยัลแอนต์เวิร์ป, เทลสตาร์, สปาร์ตาโรตเตอร์ดัม และ อาเซตอัลก์มาร์ นอกจากนั้นยังเป็นครูพละศึกษาและเคยสอนในโรงเรียนมัธยมระหว่างที่เขาเป็นผู้เล่นกึ่งอาชีพ

หลังสิ้นสุดฤดูกาล 2015–16 ซึ่งแมนเชสเตอร์ยูไนเต็ด จบลงด้วยอันดับที่ 5 และถึงแม้ว่าจะได้แชมป์เอฟเอคัพเป็นสมัยที่ 12 นับว่าสูงสุดที่สุดเทียบเท่ากับอาร์เซนอล และถือว่าเป็นแชมป์แรกของสโมสรตั้งแต่เซอร์อเล็กซ์ เฟอร์กูสัน วางมือลงไปเมื่อ 3 ปีก่อนก็ตาม แต่หลังจากนั้นไม่นาน ทางสโมสรก็แถลงปลดฟัน คาล ออกจากตำแหน่ง หลังจากที่ถูกวิพากษ์วิจารณ์และมีข่าวว่าจะปลดออกหลายต่อหลายครั้ง พร้อมกับต้องจ่ายค่าชดเชยค่าสัญญาเป็นจำนวน 5 ล้านปอนด์ (ประมาณ 250 ล้านบาท)

## อ้างอิง

## แหล่งข้อมูลอื่น

*เว็บไซต์ทางการ 
*Profile and stats  at Voetbal International 
*CV Louis van Gaal 
*Van Gaal: My football philosophy, from FIFA.com
*Profile and stats on RAFC History 

หมวดหมู่:นักกีฬาจากอัมสเตอร์ดัม
หมวดหมู่:นักฟุตบอลชาวดัตช์
หมวดหมู่:ผู้เล่นอาเอฟเซ อายักซ์
หมวดหมู่:ผู้เล่นสโมสรฟุตบอลรอยัลแอนต์เวิร์ป
หมวดหมู่:ผู้เล่นสปาร์ตาโรตเตอร์ดัม
หมวดหมู่:ผู้เล่นอาเซ็ด อัลก์มาร์
หมวดหมู่:ผู้จัดการทีมฟุตบอลชาวดัตช์
หมวดหมู่:ผู้จัดการทีมฟุตบอลในลาลิกา
หมวดหมู่:ผู้จัดการทีมฟุตบอลทีมชาติเนเธอร์แลนด์
หมวดหมู่:ผู้จัดการทีมในชุดชนะเลิศเอฟเอคัพ
หมวดหมู่:ผู้จัดการทีมในชุดชนะเลิศยูฟ่าแชมเปียนส์ลีก
หมวดหมู่:ผู้จัดการทีมในชุดชนะเลิศยูฟ่ายูโรปาลีก
หมวดหมู่:ผู้จัดการทีมอาเอฟเซ อายักซ์
หมวดหมู่:ผู้จัดการทีมสโมสรฟุตบอลบาร์เซโลนา
หมวดหมู่:ผู้จัดการทีมอาเซ็ด อัลก์มาร์
หมวดหมู่:ผู้จัดการทีมสโมสรฟุตบอลไบเอิร์นมิวนิก
หมวดหมู่:ผู้จัดการทีมสโมสรฟุตบอลแมนเชสเตอร์ยูไนเต็ด
หมวดหมู่:ผู้จัดการทีมฟุตบอลในฟุตบอลโลก 2014
หมวดหมู่:ผู้จัดการทีมฟุตบอลในฟุตบอลโลก 2022
หมวดหมู่:กรรมการของสโมสรฟุตบอลในประเทศเนเธอร์แลนด์
การทดลอง

thumb|right|160px|เด็กเล็กทุกคนล้วนทำการทดลองเบื้องต้นเพื่อเรียนรู้โลก
**การทดลอง** เป็นวิธีดำเนินการอย่างมีระเบียบเพื่อพิสูจน์ยืนยัน หักล้างหรือสร้างความสมเหตุสมผลของสมมุติฐาน การทดลองที่มีการควบคุมทำให้ได้วิจารณญาณในเหตุภาพโดยการแสดงว่าผลลัพธ์ใดจะเกิดขึ้นหากเปลี่ยนแปลงปัจจัยหนึ่ง ๆ การทดลองที่มีการควบคุมแปรผันอย่างมากตามเป้าหมายและขนาด แต่ล้วนอาศัยวิธีดำเนินการที่ทำซ้ำได้และการวิเคราะห์ผลลัพธ์เชิงตรรกะเสมอ


หมวดหมู่:การวิจัย
นากแม่น้ำ

**นากแม่น้ำ** () เป็นนากสกุลหนึ่ง ใช้ชื่อสกุลว่า *Lontra* (/ลอน-ตร้า/) 

เป็นนากสกุลที่พบได้ในทวีปอเมริกา หรือซีกโลกใหม่ เดิมทีเคยถูกรวมให้เป็นสกุลเดียวกันกับสกุล *[[Lutra]]* หรือ นากใหญ่ แต่ปัจจุบันถูกจำแนกออกมาต่างหาก

## การจำแนก
*นากแม่น้ำอเมริกาเหนือ (*Lontra canadensis*)
*นากทะเลอเมริกาใต้, นากแมว (*Lontra felina*)
*นากแม่น้ำหางยาว, นากนีโอทรอปิคอล (*Lontra longicaudis*)
*นากแม่น้ำใต้, นากแม่น้ำใหญ่, หมาป่าแม่น้ำ (*Lontra provocax*)

## อ้างอิง

## แหล่งข้อมูลอื่น

หมวดหมู่:นาก
หมวดหมู่:สัตว์ที่พบในทวีปอเมริกาเหนือหมวดหมู่:สัตว์ที่พบในทวีปอเมริกาใต้หมวดหมู่:สัตว์ที่พบในอเมริกากลาง
เจ็ดผู้กล้าห้าผู้ทรงธรรม

***สามผู้กล้าห้าผู้ทรงธรรม*** (; ) เป็นนิยายอิงประวัติศาสตร์จีนแนวสืบสวนสอบสวนและกำลังภายใน ฉือ ยฺวี่คุน () แต่งขึ้น และได้รับการบันทึกเป็นลายลักษณ์อักษรเผยแพร่เมื่อปลายศตวรรษที่ 19 นิยายเรื่องนี้ได้รับความนิยมมาก ต่อมา หยู เยฺว่ () ปรับปรุงจนเป็นวรรณกรรมชั้นสูง เรียกชื่อเสียใหม่ว่า ***เจ็ดผู้กล้าห้าผู้ทรงธรรม*** (; *The Seven Heroes and Five Gallants*) เผยแพร่ครั้งแรกเมื่อปี 1889

## ประวัติ

ในราชวงศ์ชิง รัชสมัยเสียนเฟิงถึงถงจื้อ ซึ่งเป็นช่วงที่พระพันปีฉือสี่เถลิงอำนาจ ฉือ ยฺวี่คุน บัณฑิตจากเมืองเทียนจิน มีชื่อเสียงมากจากการเล่าเรื่องราวของเปา เจิ่ง ข้าราชการจีนสมัยราชวงศ์ซ่ง เขาเล่าเรื่องไปด้วย เล่นซอสามสายไปด้วย ทำให้แต่ละครั้งมีผู้ชมหลายพัน ร้านหนังสือจึงเริ่มบันทึกเรื่องเล่าของเขาเป็นลายลักษณ์อักษร โดยตัดเพลงและถ้อยคำที่ไม่เป็นภาษาออก กลายเป็นหนังสือชื่อว่า *หลงถูเอ่อร์ลู่* () แปลว่า "บันทึกเรื่องหลงถูที่ฟังมา" (Aural Record of Longtu) ทั้งนี้ "หลงถู" เป็นฉายาของเปา เจิ่ง แปลว่า มังกรให้วาดขึ้น เพราะเนื้อเรื่องตอนหนึ่งว่า พระเจ้าแผ่นดินสุบินว่า จะมีเทพยดามาจุติเป็นข้าราชการ และรับสั่งให้วาดรูปข้าราชการผู้นั้นตามพระสุบินแล้วออกติดตามหา

ครั้นถึงรัชสมัยกวังซวี่ มีผู้หนึ่งใช้นามแฝงว่า "เวิ่นจู๋จู่เหริน" () แปลว่า "อาจารย์สอบไผ่" (Master Bamboo Questioner) ซึ่งผู้คนส่วนใหญ่เชื่อว่า เป็นฉือ ยฺวี่คุน นั้นเอง ได้ปรับปรุงหนังสือข้างต้นโดยตัดเรื่องภูตผีออกบางส่วน แล้วประมวลเนื้อหาเข้าเป็นหนังสือเล่มใหม่ มีหนึ่งร้อยยี่สิบบท ชื่อ *จงเลี่ยเสียอี้ฉวน* () แปลว่า "เรื่องราวเหล่าทแกล้วทกล้าผู้จงรักและใจหาญ" (Biographies of Loyal, Courageous Heroes and Gallants)

ภายหลัง หนังสือนั้นมีผู้ใช้นามแฝงว่า "รู่หมีเต้าเหริน" () แปลว่า  "นักพรตมีสุข" (Captivated Taoist) ปรับปรุง และอีกบุคคลซึ่งใช้นามแฝงว่า "ทุ่ยซือจู่เหริน" () แปลว่า "อาจารย์ใฝ่วิเวก" (Master of Retiring Thought) ปรับปรุงอีกชั้นหนึ่ง เรียกชื่อว่า *สามผู้กล้าห้าผู้ทรงธรรม* ที่ว่า "สามผู้กล้า" นี้ความจริงแล้วหมายถึงบุคคลสี่คน คือ จั่น เจา จอมยุทธใต้ โอวหยาง ชุน จอมยุทธเหนือ กับติง เจ้าหลัน และติง เจ้าฮุ่ย จอมยุทธแฝด ต่อมา ร้านขุมทรัพย์ () ร้านหนังสือในกรุงปักกิ่ง จัดพิมพ์ *สามผู้กล้าห้าผู้ทรงธรรม* ออกเผยแพร่เป็นครั้งแรกเมื่อปี 1879 หนังสือเป็นที่นิยมในกรุงทันที

ราวสิบปีให้หลัง หยู เยฺว่ ข้าราชการซึ่งชำนาญภาษาศาสตร์ ปรับปรุงหนังสือนั้นอีก แล้วเปลี่ยนชื่อเป็น *เจ็ดผู้กล้าห้าผู้ทรงธรรม* ร้านกวั๋งไป่ซ่งไจ () ในเซี่ยงไฮ้ พิมพ์เผยแพร่ครั้งแรกเมื่อปี 1889 และในไม่ช้าก็ได้รับความนิยมไปทั่วประเทศจีน

## ตัวละคร

## อ้างอิง

หมวดหมู่:เปาบุ้นจิ้น
หมวดหมู่:เจ็ดผู้กล้าห้าผู้ทรงธรรม
พรรคแรงงานพม่า

**พรรคแรงงานพม่า** (Burma Workers Party) เป็นพรรคคอมมิวนิสต์ในพม่า ก่อตั้งเมื่อ 8 ธันวาคม พ.ศ. 2493 โดยกลุ่มนิยมฝ่ายซ้ายของพรรคสังคมนิยม ต่อมาในเดือนธันวาคม พ.ศ. 2505 ได้รวมเข้ากับพรรคสหายประชาชนเพื่อจัดตั้งเป็นพรรคสหกรรมกร พรรคนี้ถูกคว่ำบาตรพร้อมกับพรรคการเมืองอื่นโดยสภาปฏิวัติเมื่อเดือนมีนาคม พ.ศ. 2507
## ประวัติ
ผู้ก่อตั้งพรรคคือกลุ่มผู้นำ 42 คนของพรรคสังคมนิยมที่ต่อต้านบะส่วยและจอเย่ง ได้แก่ ตะคีนชิตหม่อง ตะคีนฮลา จเว ตะคีนลวิน และอูบาเย่ง ตะคีนลวินได้ประกาศว่าตนยึดถือแนวคิดคอมมิวนิสต์ของคาร์ล มาร์ก เลนิน และเหมา เจ๋อตุง แต่ต่อต้านพรรคคอมมิวนิสต์พม่าทั้งพรรคธงแดงและพรรคธงขาว รวมทั้งต่อต้านแนวคิดของตีโต พรรคนี้เป็นพรรคนิยมลัทธิมาร์ก-เลนิน มองสันนิบาตเสรีชนต่อต้านฟาสซิสต์ว่าเป็นพวกจักรวรรดินิยม พรรคนี้เป็นพรรคที่ถูกต้องตามกฎหมายในพม่าต่างจากพรรคธงแดงและพรรคธงขาวที่เป็นพรรคนอกกฎหมาย ในการเลือกตั้ง พ.ศ. 2494 ได้ 12 ที่นั่ง ใน พ.ศ. 2499 เข้าร่วมในแนวร่วมสหแห่งชาติและได้ 48 ที่นั่ง

หลังจากเริ่มใช้วิถีพม่าสู่สังคมนิยมในสมัยนายพลเน วิน พรรคจึงได้รวมเข้ากับพรรคสหายประชาชนเพื่อจัดตั้งเป็นพรรคสหกรรมกร ก่อนจะถูกคว่ำบาตรไปในที่สุด

## อ้างอิง

หมวดหมู่:ขบวนการทางการเมืองในประเทศพม่า
หมวดหมู่:พรรคคอมมิวนิสต์
กองอำนวยการรักษาความสงบเรียบร้อย

**กองอำนวยการรักษาความสงบเรียบร้อย** () หรือ **กอ.รส.** (POMC) เป็นหน่วยงานที่จัดตั้งตามประกาศกองทัพบก ฉบับที่ 2/2557 หลังจากประกาศกองทัพบกฉบับที่ 1/2557 บังคับใช้พระราชบัญญัติกฎอัยการศึก โดยตั้งกองบัญชาการขึ้นที่กรมทหารราบที่ 1 มหาดเล็กรักษาพระองค์ ซึ่งดำรงหน่วยอยู่เพียงสองวัน ก็สิ้นสุดลงโดยอัตโนมัติ เมื่อประกาศรัฐประหารโดยคณะรักษาความสงบแห่งชาติ ตั้งแต่วันที่ 22 พฤษภาคม พ.ศ. 2557 เวลา 16:30 น.

## องค์ประกอบ

## ดูเพิ่ม
* รัฐประหารในประเทศไทย พ.ศ. 2557
* คณะรักษาความสงบแห่งชาติ
* วิกฤตการณ์การเมืองไทย พ.ศ. 2556–2557
* กฎอัยการศึก

## อ้างอิง

## แหล่งข้อมูลอื่น

หมวดหมู่:ประเทศไทยในปี พ.ศ. 2557
ชีชะฮ์

**ชีชะฮ์** (, , ) มีความหมายตรงตัวว่า แก้ว เดิมใช้เรียกมอระกู่ ปัจจุบันใช้เรียกสารเสพติดที่ใช้กับมอระกู่ เป็นน้ำเชื่อมใส่ยาสูบ กากน้ำตาล และกลีเซอรอล แล้วอาจปรุงรสต่าง ๆ เช่น ฝรั่ง มะนาว สะระแหน่ องุ่น และแอปเปิล นอกจากนี้ ยังมีรสพิสดาร เช่น ใส่เยลลีหมี ใส่บลูเบอร์รีมัฟฟิน หรือเครื่องดื่มชูกำลัง

## โทษของชีชะฮ์
left|thumb|275x275px|หญิงชาวเปอร์เซียสูบชีอะฮ์
เมื่อสูบชีชะฮ์ประมาณหนึ่งเดือน ผู้สูบจะเริ่มติด จะรู้สึกกระสับกระส่ายเล็กน้อย และคิดอะไรไม่ออก

ผู้คนส่วนใหญ่มักคิดว่าการสูบชีชะฮ์นั้นให้พิษภัยน้อยกว่าการสูบบุหรี่ มีสรรพคุณชูกำลังและมิใช่ยาเสพติดซึ่งไม่ถูกต้อง สตรีบางคนคิดว่า ผู้หญิงสูบชีชะฮ์ไม่ดูน่าเกลียดเท่าผู้หญิงสูบบุหรี่ แต่ชีชะฮ์มีโทษกว่าบุหรี่ถึง 6 เท่า เพราะสูบชีชะฮ์ 1 ห่อ เท่ากับสูบบุหรี่ 20 มวน นอกจากนี้ยังเสี่ยงเป็นมะเร็งไม่น้อยไปกว่าสูบบุหรี่เนื่องจากมีสารนิโคติน คาร์บอนมอนนอกไซด์ และสารก่อมะเร็งอื่น ๆ ในระดับสูง อนึ่งยังพบว่าสูบชีชะฮ์นาน 45 นาที ร่างกายจะผลิตสารน้ำมันดิน (ทาร์) มากกว่าสูบบุหรี่ 5 นาที ถึง 36 เท่า และอาจก่อให้เกิดโรคติดต่อได้หากใช้มอระกู่ร่วมกัน เช่น วัณโรค

ในประเทศไทย มีกฎหมายควบคุมการสูบชีชะฮ์ วางโทษปรับไม่เกิน 20,000 บาท แต่ชีชะฮ์ก็ยังมีขายอย่างเปิดเผยตามสถานที่ท่องเที่ยวยามค่ำคืน

## อ้างอิง

หมวดหมู่:วัฒนธรรมอาหรับ
หมวดหมู่:ยาสูบ
หมวดหมู่:คำและวลีภาษาอาหรับ
การโจมตีรถไฟใต้ดินไทเป พ.ศ. 2557

**การโจมตีรถไฟใต้ดินไทเป พ.ศ. 2557** เกิดขึ้นเมื่อชายผู้หนึ่งใช้มีดไล่แทงผู้โดยสารรถไฟใต้ดินไทเป ณ วันที่ 21 พฤษภาคม 2557 เป็นเหตุให้มีผู้เสียชีวิตสี่คน และบาดเจ็บอีกยี่สิบเอ็ดคน นับเป็นการโจมตีรถไฟใต้ดินครั้งแรกในประเทศไต้หวันนับแต่เปิดทำการรถไฟใต้ดินเมื่อปี 2539

## การโจมตี

เหตุเกิดเมื่อวันที่ 21 พฤษภาคม 2557 ณ รถไฟใต้ดินไทเปสายสีฟ้าซึ่งมุ่งหน้าไปทางตะวันตกระหว่างสถานีวัดหลงชานในกรุงไทเปและสถานีเจียงจื่อชุ่ยในนครไทเปใหม่ ซึ่งเป็นระยะทางที่ยาวที่สุดในระบบรถไฟฟ้าดิน กินเวลาเดินทางราวห้านาที

วันนั้น เวลาราว 16:25 นาฬิกา (เวลาท้องถิ่น) นักศึกษาคนหนึ่งนุ่งกางเกงขาสั้นสีดำ เสื้อยืดสีแดง มือถือมีดสองเล่มเข้าทิ่มแทงผู้โดยสารในขบวนรถที่กำลังเคลื่อนอยู่ ผู้โดยสารนับร้อยจึงหวีดร้องอื้ออึงและเรียกให้ช่วย ครั้นรถหยุด นักศึกษาคนดังกล่าวกระโจนออกจากรถเพื่อหลบหนี เจ้าหน้าที่ตำรวจจึงไล่กวด นักศึกษาผู้นั้นถูกผู้โดยสารคนหนึ่งถีบล้มลง เจ้าหน้าที่จึงจับไว้แล้วคุมไปสถานีตำรวจใกล้เคียง

สำนักข่าวเอบีซีว่า ผู้ก่อการมุ่งแทงที่หน้าอกและช่องท้อง ส่วน *[[The Straits Times|เดอะสเตรตส์ไทมส์]]* ว่า เห็นเลือดไหลนองฉานไปทั้งคันรถ

## ผู้เสียหาย

เจ้าหน้าที่ตำรวจว่า มีผู้เสียชีวิตสี่คน คนหนึ่งเป็นชายอายุยี่สิบหกปี ศึกษาปริญญาโทอยู่ที่มหาวิทยาลัยเฉิงกงแห่งชาติ คนหนึ่งเป็นชายวัยยี่สิบแปดปี คนหนึ่งเป็นหญิงอายุสี่สิบเจ็ดปี และอีกคนหนึ่งเป็นหญิงอายุหกสิบสองปี สามคนแรกเสียชีวิตระหว่างนำส่งโรงพยาบาล คนสุดท้ายเสียชีวิตในห้องผ่าตัดสี่ชั่วโมงหลังถูกทำร้าย นอกจากนี้ มีผู้บาดเจ็บอีกยี่สิบเอ็ดคนเป็นอย่างน้อย ในจำนวนนี้ สิบคนบาดเจ็บสาหัส

## ผู้ก่อการ

ผู้ก่อการชื่อ เจิ้ง เจี๋ย (鄭捷; Cheng Chieh) อายุยี่สิบเอ็ดปี เป็นนักศึกษาปีสอง มหาวิทยาลัยตงไห่ เขาตอบเจ้าหน้าที่ว่า ที่ประพฤติลงไปนั้นเพราะต้องการกระทำบางสิ่งบางอย่างที่ "ยิ่งใหญ่และสยองขวัญ" และครุ่นคิดเรื่องทำร้ายผู้คนมาแต่เด็กแล้ว มีแรงจูงใจเท่านี้ ไม่มีสาเหตุอื่นอีก

เจ้าหน้าที่มหาวิทยาลัยตงไห่ว่า เจิ้ง เจี๋ย ลงข้อความในเฟซบุ๊กตนเองเมื่อเดือนเมษายน 2557 ว่า "ปีนี้จะทำเรื่องใหญ่" มหาวิทยาลัยจึงส่งอาจารย์แนะแนวไปหาเขา อาจารย์กลับมารายงานว่า นักศึกษาปรกติดี มหาวิทยาลัยจึงพักเรื่องไว้เท่านั้น

เจิ้ง เจี๋ย กล่าวอีกว่า เดิมตั้งใจจะก่อการตอนสำเร็จการศึกษา แต่มาตกลงปลงใจเอาในสัปดาห์ก่อนว่า จะไม่รอให้เรียนจบแล้ว เพราะเหนื่อยหน่ายกับชีวิต เมื่อคิดได้ก็ไปซื้อมีดทั้งสองเล่มที่ร้านชำในกรุงไทเป เล่มหนึ่งยาวสามสิบเซนติเมตร อีกเล่มยาวสิบเซนติเมตร แล้วเลือกลงมือวันที่ 21 พฤษภาคม 2557 เพราะวันนั้นไม่มีเรียน

เจ้าหน้าที่ตำรวจว่า ไม่พบประวัติการใช้ยาเสพติดหรือจิตผิดปรกติของเจิ้ง เจี๋ย และจะตั้งข้อหาฆ่าคนให้แก่เขา

## ปฏิกิริยา

ทันทีที่เหตุสงบ เห่า หลงปิน (郝龍斌; Hau Lung-bin) นายกเทศมนตรีไทเป สั่งให้เพิ่มกำลังตำรวจบนรถไฟใต้ดิน และจะขอให้สำนักงานตำรวจแห่งชาติสนับสนุนกำลังพลด้วย

## อ้างอิง

หมวดหมู่:รถไฟใต้ดินไทเป
หมวดหมู่:ฆาตกรรมหมู่
วอลเลย์บอลหญิงชิงแชมป์โลก 2014 รอบคัดเลือก โซนเอเชีย

วอลเลย์บอลหญิงชิงแชมป์โลก 2014 รอบคัดเลือก (เอวีซี) หาสมาชิกทั้ง4ประเทศ เพื่อเข้าร่วมการแข่งขัน ที่อิตาลี 

## การแบ่งกลุ่ม
16 ทีมชาติ เอวีซี เข้าคัดเลือก (เกาหลีเหนือขอถอนตัว) ทีมงานมีการกระจายไปตามตำแหน่งทางภูมิภาคของพวกเขา ทีมอันดับ 1-5 ใน อันดับโลกเอฟไอวีบี  ไม่ได้แข่งขันในรอบภูมิภาค และจะมีคุณสมบัติสำหรับรอบสุดท้าย ออสเตรเลียและนิวซีแลนด์ยังมีคุณสมบัติโดยอัตโนมัติเนื่องจากไม่มีทีมอื่น ๆ ที่จดทะเบียนในโซนโอเชียเนีย 

;ภูมิภาคสำหรับรอบชิงชนะเลิศ

;รอบภูมิภาค

;รอบชิงชนะเลิศ

## รอบภูมิภาค

### เอเชียกลาง
***สนาม:**  โรงยิมเนเซียม ศูนย์กีฬาเทศบาลเมืองนครปฐม, นครปฐม, ประเทศไทย
***วันที่:** 26 มิถุนายน 2013
*เขตเวลา อินโดจีน (UTC+07:00)

|}

|}

### เอเชียตะวันออก
***สนาม:**  โรงยิมเนเซียมไทเป, ไทเป, ไต้หวัน
***วันที่:** 28 มิถุนายน 2013
*เขตเวลา จุงหยวน (UTC+08:00)

|}

|}

### เอเชียตะวันออกเฉียงใต้
***สนาม:**  โรงยิมเนเซียมชื่นฮัว, เคซาน, เวียดนาม
***วันที่:** 14–16 มิถุนายน 2013
*เขตเวลา อินโดจีน (UTC+07:00)

|}

|}

## รอบสุดท้าย
### กลุ่ม A
***สนาม:**  พาร์คอารีน่า, โคะมะกิ, ประเทศญี่ปุ่น
***วันที่:** 4–8 กันยายน 2013
*เขตเวลา ญี่ปุ่น (UTC+09:00)

|}

|}

### กลุ่ม B
***สนาม:**  ศูนย์กีฬาโอลิมปิกเฉินโจว, เฉินโจว, ประเทศจีน
***วันที่:**  27กันยายน– 1 ตุลาคม 2013
*เขตเวลา จีน (UTC+08:00)

|}

|}

## การถ่ายทอดสด
บริษัท เวิร์คพอยท์ เอ็นเทอร์เทนเมนท์ จำกัด ได้ลิขสิทธิ์ถ่ายทอดการแข่งขันวอลเลย์บอลหญิงชิงแชมป์โลก 2014 รอบคัดเลือก (โซนเอเซีย) สถานีโทรทัศน์ไทยทีวีสี ช่อง 3 เวิร์คพอยท์ทีวี และ ช่อง 6 ในทุกนัดการแข่งขันที่วอลเลย์บอลสาวไทยลงแข่ง รวมถึงเทปบันทึกการแข่งขันนัดต่างๆ

## อ้างอิง

หมวดหมู่:วอลเลย์บอลหญิงชิงแชมป์โลก 2014
หมวดหมู่:วอลเลย์บอลในปี พ.ศ. 2556